Na podlagi 56. člena in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772) – ZIUPOPDVE; v nadaljevanju besedila: ZJU) in 25. člena Zakona o delovnih razmerjih (ZDR-1, Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE), Uprava Republike Slovenije za pomorstvo objavlja za delo na projektu ASAP, sofinanciranega iz programa Interreg VI B IPA ADRION 2021–2027, prosto uradniško delovno mesto za določen čas do 28.2.2027 oziroma do zaključka trajanja projekta in s trimesečnim poskusnim delom:

**VIŠJI SVETOVALEC**

**V SEKTORJU KAPITANIJA, ODDELKU ZA RAZVOJ IN EU PROJEKTE (ŠIFRA DM 282)**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), oziroma najmanj visokošolsko univerzitetno izobraževanje (prva bolonjska stopnja) /visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* osnovna raven znanja jezika narodne skupnosti - italijanski jezik,
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in zahtevana stopnja izobrazbe. Zahtevane delovne izkušnje se skrajšajo za eno tretjino, v primeru, da ima kandidat univerzitetno izobrazbo ali visoko strokovno s specializacijo oz. magisterijem.

Pri izbranem kandidatu se bo preverjalo izpolnjevanje pogoja osnove ravni znanja jezika narodne skupnosti - italijanski jezik, izpolnjevanje pogoja se presoja na podlagi dokumentacije in se za izpolnjevanje lahko šteje:

* zaključena osnovnošolska obveznost na dvojezični osnovni šoli,
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole,
* potrdilo o jezikovnem usposabljanju pri ustrezni organizaciji v trajanju najmanj 300 ur,
* potrdilo o uspešno opravljenem izpitu na osnovni ravni znanja jezika narodne skupnosti.

Delovne naloge:

* samostojno opravljanje zahtevnih strokovnih nalog na vsebinskem in organizacijsko tehničnem področju projekta ASAP,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* zbiranje, urejanje in priprava podatkov za potrebe izdelave dokumentacije projekta,
* koordinacija projektnih aktivnosti,
* vodenje delovnih skupin v okviru projekta,
* usklajevanje aktivnosti projekta in sodelovanje z deležniki,
* priprava in izvedba lokalnih, nacionalnih in mednarodnih dogodkov,
* sodelovanje pri strokovnem delu v postopkih javnega naročanja v okviru projekta,
* izvedba evidenčnih postopkov,
* skrbništvo pogodb v okviru projekta,
* samostojno opravljanje drugih zahtevnejših nalog,
* priprava in izvedba mednarodnih dogodkov v okviru izvajanja projektov

Prednost pri izbiri bodo imeli kandidati z znanjem in izkušnjami na področju opravljanja strokovnih nalog na vsebinski in organizacijsko tehnični izvedbi projektov sofinanciranih iz evropskih skladov, ki pokrivajo področje pomorstva, poznavanjem vloge mednarodnih organizacij na področju pomorstva ter programskih dokumentov ter strateških in razvojnih področij pomorskega sektorja.

Prijava mora biti **obvezno oddana na predpisanem obrazcu**, ki je sestavni del objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;
3. pisno izjavo o znanju jezika italijanske narodne skupnosti na osnovni ravni;
4. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen te javne objave dovoljuje Ministrstvu za infrastrukturo, Upravi Republike Slovenije za pomorstvo pridobitev podatkov iz prejšnje točke iz uradne evidence. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priložene dokumentacije, oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat na delovnem mestu višji svetovalec ne bo imenovan v naziv, se mu pa bodo skladno s prvim odstavkom 73. člena Zakona o javnih uslužbencih določile pravice in obveznosti glede na naziv višji svetovalec III. Z izbranim kandidatom bo sklenjeno delovno razmerje za določen čas do 28.2.2027 oz. do zaključka trajanja projekta, s polnim delovnim časom in trimesečnim poskusnim delom, za namen izvajanja nalog v okviru projekta ASAP.

Izbrani kandidat bo delo opravljal v prostorih Uprave Republike Slovenije za pomorstvo, na Kopališkem nabrežju 9, Koper, oz. v drugih prostorih, kjer Uprava Republike Slovenije za pomorstvo opravlja svoje naloge.

Kandidat vloži prijavo v pisni obliki na priloženem obrazcu "Prijava za DM 282 – višji svetovalec v Oddelku za razvoj in EU projekte, v sektorju Kapitanija, št. zadeve 100-31/2024, ki jo pošlje v zaprti ovojnici z označbo "za prosto delovno mesto višji svetovalec, šifra DM 282, št. zadeve: 100-31/2024", na naslov: Uprava Republike Slovenije za pomorstvo, Kopališko nabrežje 9, 6000 Koper, in sicer **v roku 3 (treh) dni po objavi** na osrednjem spletnem mestu državne uprave GOV.SI, [**https://www.gov.si/zbirke/delovna-mesta/**](https://www.gov.si/zbirke/delovna-mesta/) in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov [**ursp.box@gov.si**](mailto:ursp.box@gov.si),pri čemer veljavnost prijave ni pogojena z elektronskim podpisom.

Neizbrane kandidate bomo pisno obvestili po zaključenem postopku izbire.

Informacije v zvezi s prijavo in izvedbo postopka daje mag. Vanesa Grabar, telefonska št. 05/ 663 21 30.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Jadran Klinec, mag. inž. pom.

DIREKTOR